U Sjedinjenim je Državama u prosincu otvoreno 157.000 radnih mjesta – znatno manje od očekivanja, dok je stopa nezaposlenosti ostala na 5,4 posto. Današnji izvještaj Ministarstva rada također pokazuje da je tijekom 2004. ukupno otvoreno 2 milijuna i 200 tisuća radnih mjesta – za razliku od 2003, kada je zemlja izgubila više od 60 tisuća radnih mjesta. Od recesije 2001, rast zapošljavanja je usporen, što zbunjuje ekonomiste i vladine dužnosnike, koji očekuju brže otvaranje novih radnih mjesta.